Den Vest-Sjællandske Avis, 1822-03-30
Den 17de Marts var der i det Engelske Underhuus en stor Allarm, da Hr. C. Wynn holdt en Tale. Denne var meget ubehagelig for en Tilhører paa Galleriet, som derfor gav sig til at raabe med en tordnende Stemme: Sillence demn ye Sillence, (Stille, for Satan, vær stille!) Dette usædvanlige Forhold satte Medlemmerne i Forbauselse, som ikke vare vante til at blive tiltalte paa denne Maade, og den Fremmede fyntes ikke at indsee det upassende i sit Forhold, førend det blev ham tilkiendegivet ved et Bud, at han havde overtraadt Husets Privilegier. Bemeldte Person kunde imidlertid have havt mere Aarsag til at paalægge Taushed, dersom han havde været tilstæde i Overhuset, og hørt hvad Lord Grey der sagde. Han yttrede nemlig ifølge Lord Liverpools Udeladelser om Freden følgende Formeening: Hs. Majestæt Kongen forsikkrede os i sin Tale fra Thronen, at der var Forhaabning til at Stridighederne imellem Rusland, og Tyrkiet kunne blive bilagte paa en fredelig Maade. Vi skrive nu den 12te Marts, og endskiøndt jeg gjerne vil troe, at Hs. Majestæt har i Forbindelse med fine Allierede bestræbt sig for at vedligeholde Freden, saa er Sagen desuagtet ikke kommen et Haarsbred nærmere; men den staaer endnu ligesom den stod den 5te Februari, og den ædle Lords Forsikkring, at Kongen i dette Øieblik vilde nu sige det samme, kan ingenlunde bevæge os til at troe, at Freden vil blive vedligeholdet. Hr. Pitt førte ogsaa bestandig Freden i Munden; men ihvorlidet man kunde bygge paa fredelige Forsikkringer har den skrækkelige Krig beviist os, hvori Landet blev styrtet i 1792, og derfor stoler jeg ligesaa lidet nu paa den ædle Lords Løfter. Jeg ønsker intet inderligere, end at vi maatte forblive neutrale, naar en Krig bryder løs; men naar jeg betænker paa hvilken Maade en Krig vil blive ført imellem Rusland, og Tyrkiet, naar jeg betragter Jtaliens nærværende Tilstand; i hvilket Land enhver Forandring eller ethvert Forsøg paa at afryste de trykkende Slavelænker, maae betragtes som en sand Velgierning for Landet, naar jeg forestiller mig de andre Staters Tilstand paa Fastlandet, i hvilket Folket er utilfreds med sin Regiering, fordi man lovede det at indføre en Constitution og ikke holdt sit Løfte, og naar jeg betragter det uroelige Folk i Frankerige, som vi i Forbindelse med vore Allierede paatvang en Dynastie, saa kan jeg ikke andet end befrygte, at naar Krigen eengang udbryder paa Fastlandet, saa vil den udbrede sig over heele Europa. - Den 14de Marts erklærede Marqvien af Londonder i Underhuset, at den Engelske Regiering endnu ikke vidste noget om den nye Russiske Toldtariff, som var aftrykt i de offentlige Blade. Samme Dag giorde Hr. Creevei et Forslag til at afskaffe Secretairen og andre Embedsmænd i det Jndiske Departement Ved denne Leilighed kom han og Hr. Canning, som er Præsident for dette Departement, til at sige hinanden dygtig Sandheden, hvorved Huset blev bestandig holdet i en convulsivisk Latter. Hr. Creevey sagde, at han for 15 Aar siden havde selv været Secretair i dette Departement; men at han i al sin Embedstid havde næsten ikke gjort andet end at læse Aviser og at see ud af Vinduerne, og han gjorde sig overhovedet Umage for at giøre alle Medlemmer af dette Departement saa latterlige som mueligt. Hr.